Mamavys (ežeras)
Mamavys – ežeras Lietuvoje, Trakų rajone, 3 km į pietryčius nuo Paluknio. Nusidriekęs rytų-vakarų kryptimi 1,27 km, plotis iki 0,25 km. Altitudė 128 m. Ežeras telkšo rininiame duburyje. Gylis iki 4,9 m. Krantai žemi, daugiausia apaugę mišku (šiaurinėje pakrantėje stūkso Mikailiškių miškas), pietuose pelkėti. Pietvakariuose iš ežero išteka Luknos intakas Mamavys (Merkio baseinas). Greta Mamavio įsikūrę Mamavio ir Paežerėlių kaimai. Kiek atokiau į šiaurę yra Paluknio aerodromas.